BGHดอดซื้อบำรุงราษฎร์ ยึดตลาดรพ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — กรุงเทพดุสิตเวชการ รุกซื้อหุ้นโรงพยาบาลบำรุงราษฎร์ 11%
บริษัท กรุงเทพดุสิตเวชการ (BGH) ได้ซื้อหุ้นของบริษัทโรงพยาบาลบำรุงราษฎร์ (BH) จำนวน 41,116,400 หุ้น คิดเป็นสัดส่วน 6.32% และใบแสดงสิทธิในผลประโยชน์ที่เกิดจากหลักทรัพย์ (NVDR) จำนวน 35 ล้านหน่วย คิดเป็นสัดส่วน 4.79% ในหลักทรัพย์อ้างอิงที่ออกจำหน่ายแล้วทั้งหมดของ BH 
ที่ผ่านมา BGH ซึ่งบริหารโรงพยาบาลกรุงเทพได้ซื้อหุ้นของโรงพยาบาลพญาไทและเปาโล
บริษัทโฮม โปรดักส์ เซ็นเตอร์ (HMPRO) เปิดผลการดำเนินงานปี 2553 กำไรสุทธิ 1,638 ล้านบาท คิดเป็นกำไรหุ้นละ 0.38 บาท เพิ่มขึ้น 44.95% จากปี 2552 กำไรสุทธิ 1,130 ล้านบาท หรือหุ้นละ 0.26 บาท เนื่องจากรายได้รวมเพิ่มขึ้นประมาณ 18% เป็น 25,914 ล้านบาท ขณะที่ค่าใช้จ่ายรวมเติบโต 17% จากปีก่อน
ผลงานเฉพาะไตรมาส 4 ปี 2553 กำไรสุทธิ 539 ล้านบาท เพิ่มขึ้นจากไตรมาส 3 ที่ทำกำไรสุทธิได้ 387 ล้านบาท
ที่ผ่านมา นักวิเคราะห์หลายรายได้แนะนำให้ซื้อหุ้น HMPRO ส่วนหนึ่งเกิดจากราคาหุ้นค่อนข้างนิ่งแถว 8 บาท ท่ามกลางมีผลกำไรดีขึ้นต่อเนื่องและเป็นบริษัทหนึ่งที่ให้อัตราผลตอบแทนปันผลสูง ล่าสุดบอร์ดมีมติจ่ายปันผล 0.0193 บาทและปันผลเป็นหุ้น 6 หุ้นเดิมต่อ 1 หุ้นใหม่ 
ด้านบริษัท บีอีซี เวิลด์ (BEC) หรือช่อง 3 ในปี 2553 กำไรสุทธิเพิ่มขึ้น 25% เป็น 3,302 ล้านบาท คิดเป็นกำไรสุทธิ 1.65 บาทต่อหุ้น